作者：富ノ
词牌/韵律：多丽

paragraphs: 淡云收、晓来春满湘中。
柳如烟、花枝如糁，万红千翠织浓。
照帘旌、微穿丽日，动罗幕、轻转香风。
天上良辰，人间淑景，生贤和气显殊锺。
映时表、南山北斗，相并两穹崇。
须知道、英明罕此，文武谁同。
奉慈亲、承颜戏彩，更闻吉梦占熊。
扫蛮氛、遂清三楚，定徐方、行策元功。
趣召遄归，康时佐主，指挥谈笑虏巢空。
寿觞举、器舟斟海，不用水精锺。
休辞醉，千龄会遇，美事重重。